als_Latn dik_Latn sag_Latn
Lidhja ndërmjet një nëne dhe fëmijëve të saj supozohet të jetë e pathyeshme, por fëmijët e Pauline Bubb e kanë bërë atë të ndihet më keq se një e burgosur në shtëpinë e saj.
Një nënë 47 vjeçare nga Southampton, ishte rrahur deri në 30 herë gjatë një dite nga vajza e saj Sapphire (9) dhe shpeshherë ishte mbyllur e vetëm në dhomën e saj të gjumit për t’i shpëtuar rrahjes, transmeton Telegrafi.
Djali i saj Spencer (11), i cili shpeshherë i bashkohej abuzimit, ishte i pari që e kishte dhunuar fizikisht nënën e tij – kur ishte katër vjeç, ai, me anë të gërshërëve e kishte therur atë në stomak.
I vetmi nga fëmijë nga i cili ajo nuk ishte rrahur ishte motra binjake e Sapphires, Jorja, e cila ishte larguar nga dhoma, sa herë që kishte filluar dhuna fizike ndaj së ëmës.
Në pamundësi për ta përballuar, e ëma ishte paraqitur edhe në një program televiziv për të rrëfyer vuajtjet e saja.
Edhe pse shumë njerëz do të mund ta vlerësojnë si të dyshimtë faktin se pse Pauline kishte lejuar një abuzim të vazhdueshëm pa kërkuar ndihmë, për shembull nga policia, ajo thotë se ndihej e turpëruar për të bërë një gjë të tillë.
Dhe sipas medieve britanike, Pauline nuk është e vetmja – numri i rasteve kur fëmijët abuzojnë me prindërit është në rritje – rreth 118 djem dhe vajza nën moshën 14 vjeçare u ndoqën gjatë vitit 2012/2013 për abuzim me prindërit e tyre.
Pas paraqitjes në programin televiziv, Pauline dhe fëmijët e saj filluan të bashkëpunojnë me ekspertë të fushës, gjë nga e cila, sipas Pauline, ka ndikuar dukshëm në përmirësimin e marrëdhënieve të tyre, përkatësisht sjelljeve të fëmijëve të saj.
als_Latn als_Latn als_Latn als_Latn als_Latn als_Latn als_Latn als_Latn